Notitia vuerpitionis quomodo vel qualiter venit quidam vir, nomine Ratburnus, in Vienna civitate, in claustrum ante monasterium Sanctæ Mariæ, coram donno Teutbaldo, archiepiscopo, ceterisque viris, monachis, clericis et laicis, quorum ista sunt nomina: Atmarus prepositus, Beroldus levita, Teudericus sacerdos, Siefredus sacerdos, Rostannus presbiter, Andreas levita, et fuerunt laici: Rorgo, Teudericus missus indominicatus donni regis, Girbertus, Adso, Rotselinus, Fulcherius, et alii quamplures optimi testimonii; et vuerpivit atque dimisit omnem querimoniam vel omnem consuetudinem ipse Ratburnus et uxor ejus Julia, quam requirebat in terra quæ est sita in Valle Camponica, quæ fuit quondam Bernoni, Deo et Sancto Petro, et donno Maiolo abbati ceterisque monachis Cluniensibus, quorum nonnulli ibi presentes habebantur: insuper pro remedio animæ suæ et uxoris suæ, seu omnium parentum suorum, si aliquid sibi videbatur rectum habere, omnino donavit, et amplius nullam in ea rem se requirere promisit, manuque propria hanc cartam ipse firmavit, roborandamque uxori suæ, testibusque idoneis tradidit. Quam si aliquis scindere aut inquietare temptaverit, extraneus omni societati christianorum habeatur, et nisi emendaverit, societas ejus cum Datan et Abiran fiat in inferno. Hæc autem vuerpitio firma et stabilis permaneat in perpetuo. S. Ratburni et uxoris ejus Julie, qui vuerpiverunt et ipsi firmaverunt. S. Rorgonis. S. Gotdafredi. S. Girberti. S. Rostagni. S. Rotselini. Ego Ado notarius scripsi in kalendis marcii, anno XL Conradi regis.